**Ministru kabineta rīkojuma projekta “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir Izglītības un zinātnes ministrijas padotības iestādes –Valsts izglītības attīstības aģentūru reorganizēt un Studiju un zinātnes administrāciju likvidēt. Studiju un zinātnes administrācijas zinātnes politikas īstenošanas funkcijas pārņem Latvijas Zinātnes padome, un Valsts izglītības attīstības aģentūra pārņem Studiju un zinātnes administrācijas funkcijas studiju un studējošo kreditēšanā. Savukārt Valsts izglītības attīstības aģentūras zinātnes politikas īstenošanas funkcijas pārņem Latvijas Zinātnes padome.Projekta risinājums: Vienkāršot un padarīt efektīvāku Latvijas zinātnes procesu pārvaldību, ļaujot zinātnes pārvaldības procesus nākotnē īstenot atbilstoši labajai starptautiskajai praksei. Latvijas Zinātnes padome kā izglītības un zinātnes ministra tiešās pārvaldes iestāde veiks Izglītības un zinātnes ministrijas kompetencē esošās visas zinātnes politikas īstenošanas funkcijas un kompetences (uzdevumus). Savukārt Studiju un zinātnes administrācijas studiju un studējošo kreditēšanas funkciju pārņems Valsts izglītības attīstības aģentūra, tādējādi nodrošinot, ka šī, ar izglītības politikas īstenošanu saistītā funkcija, būs Valsts izglītības attīstības aģentūras kompetencē, kura ir izglītības programmu ieviešanas iestāde. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma projektu “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – projekts) ievērojot:1. Zinātniskās darbības likuma 14.panta pirmo daļu (14.11.2019. likuma redakcijā, kas stājas spēkā 01.07.2020.), kas nosaka, ka Latvijas Zinātnes padome ir izglītības un zinātnes ministra pārraudzībā esoša tiešās pārvaldes iestāde, kas darbojas saskaņā ar šo likumu, citiem normatīvajiem aktiem un [Latvijas Zinātnes padomes nolikumu](https://likumi.lv/ta/id/135251-latvijas-zinatnes-padomes-nolikums);
2. Zinātniskās darbības likuma pārejas noteikumu 34.punktu (14.11.2019. likuma redakcijā, kas stājas spēkā 01.07.2020.), kas nosaka, ka Ministru kabinets līdz 2020. gada 31. janvārim [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā pieņem lēmumu par Studiju un zinātnes administrācijas likvidācijas vai reorganizācijas pabeigšanu līdz 2020. gada 30. jūnijam, nodrošinot šā likuma 18.1 panta otrajā daļā minēto uzdevumu nodošanu Latvijas Zinātnes padomei;
3. konceptuālajā ziņojumā "Par Latvijas zinātnes politikas ieviešanas sistēmas institucionālo konsolidāciju"(apstiprināts ar Ministru kabineta 2019.gada 14.oktobra rīkojumu Nr.495[[1]](#footnote-1) (turpmāk – konceptuālais ziņojums) ietverto risinājumu par Latvijas Zinātnes padomes izveidi; III daļas “Risinājums” 3.2.punkts “Latvijas Zinātnes padomes izveide un tās funkcijas”);
4. Ministru kabineta 2019. gada 14. oktobra rīkojuma Nr. 495 2.punktu, ar kuru ministrija ir noteikta par atbildīgo institūciju konceptuālajā ziņojumā ietvertā risinājuma īstenošanai.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Zinātniskās darbības likuma 13.panta trešās daļas 1.punktu ministrija izstrādā valsts zinātnes un tehnoloģijas attīstības politiku un Ministru kabineta 2003.gada 16.septembra noteikumi Nr.528 “Izglītības un zinātnes ministrijas nolikums” nosaka, ka ministrija ir vadošā valsts pārvaldes iestāde zinātnes nozarē, kuras funkcijas ir izstrādāt zinātnes politiku, organizēt un koordinēt zinātnes politikas īstenošanu. Pašreizējā situācijā, ministrijas kompetencē esošās zinātnes politikas īstenošanas funkcijas un šo funkciju ietvaros izpildāmos uzdevumus veic trijās ministrijas padotības iestādēs:1) Studiju un zinātnes administrācija (turpmāk – administrācija), pamatojoties uz Ministru kabineta 2004.gada 17.augusta noteikumiem Nr.719 “Studiju un zinātnes administrācijas nolikums” (turpmāk – administrācijas nolikums);2) Latvijas Zinātnes padome (turpmāk – padome), pamatojoties uz Ministru kabineta 2006.gada 9.maija noteikumiem Nr.383 “Latvijas Zinātnes padomes nolikums” (turpmāk – padomes nolikums);3) Valsts izglītības attīstības aģentūra (turpmāk – aģentūra), pamatojoties uz Ministru kabineta 2012.gada 18.decembra noteikumiem Nr.934 “Valsts izglītības attīstības aģentūras nolikums” (turpmāk – aģentūras nolikums). Padome, aģentūra un administrācija piedalās šādu ministrijas kompetencē esošu pētniecības programmu īstenošanā:1. valsts pētījumu programmas[[2]](#footnote-2) (padome un administrācija);
2. fundamentālie un lietišķie pētījumi[[3]](#footnote-3) (padome un administrācija);
3. starptautiskās un Eiropas Savienības (ieskaitot Pētniecības un inovāciju pamatprogrammu “Apvārsnis 2020”) sadarbības programmas, kā arī pētniecības, inovāciju, tehnoloģiju attīstības un demonstrāciju programmas[[4]](#footnote-4) (aģentūra);
4. pēcdoktorantūras pētniecības atbalsta pasākums[[5]](#footnote-5) un starptautiskās sadarbības projektiem pētniecībā un inovācijās atbalsta pasākums[[6]](#footnote-6) (īsteno aģentūra kā finansējuma saņēmējs);
5. bilaterālās un trilaterālās sadarbības programmu projekti (Latvija – Francija, Latvija – Lietuva – Taivāna, Latvija – Ukraina, Latvija – Baltkrievija) (padome un aģentūra);
6. Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programma "Pētniecība un izglītība"[[7]](#footnote-7) (aģentūra).

 Ievērojot konceptuālajā ziņojumā piedāvāto risinājumu un pamatojoties uz Ministru kabineta 2019. gada 14. oktobra rīkojuma Nr. 495 “Par konceptuālo ziņojumu "Par Latvijas zinātnes politikas ieviešanas sistēmas institucionālo konsolidāciju”” 4.punktā ministrijai doto uzdevumu (izstrādāt konceptuālajā ziņojumā ietvertā risinājuma ieviešanai nepieciešamos normatīvos aktus un izglītības un zinātnes ministram konceptuālajā ziņojumā norādītajā termiņā iesniegt tos noteiktā kārtībā izskatīšanai Ministru kabinetā) Saeima 2019.gada 14.novembrī pieņēma likumu “Grozījumi Zinātniskās darbības likumā” (14.11.2019. likuma redakcijā, stājas spēkā ar 01.07.2020.), kura pārejas noteikumu 34.punkts nosaka uzdevumu Ministru kabinetam [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā pieņemt lēmumu par administrācijas likvidācijas vai reorganizācijas pabeigšanu līdz 2020. gada 30. jūnijam, nodrošinot šā likuma 18.1 panta otrajā daļā minēto uzdevumu nodošanu Latvijas Zinātnes padomei. Zinātniskās darbības likuma 14.pants (14.11.2019. likuma redakcijā, kas stājas spēkā 01.07.2020.) nosaka, ka padome būs izglītības un zinātnes ministra pārraudzībā. Ievērojot minēto, padome ar 2020.gada 1.jūliju ir izglītības un zinātnes ministra pārraudzībā esoša tiešās pārvaldes iestāde, kuru vada tās direktors. Padome darbojas saskaņā ar tās nolikumu un tā īsteno valsts zinātnes un tehnoloģiju attīstības politiku, pildot šādas funkcijas:1) stratēģiska zinātnes politikas ieviešana un zinātnes stratēģiskā komunikācija;2) zinātnisko pētījumu programmu plānošana un īstenošana;3) zinātniskās ekspertīzes nodrošināšana publiskā un privātā sektora vajadzībām;4) starptautiskās zinātniskās sadarbības veicināšana un koordinēšana.Ievērojot Zinātniskās darbības likuma (14.11.2019. likuma redakcijā, kas stājas spēkā 01.07.2020.) pārejas noteikumu 34.punktu, padomes kompetencē ar 2020.gada 1.jūliju būs arī šādas kompetences, kas tiks ietvertas padomes nolikumā:1) nodrošināt valsts uzraudzību attiecībā uz normatīvo aktu ievērošanu un finanšu resursu izmantošanu zinātnē;2) Ministru kabineta noteiktajā kārtībā administrē fundamentālo un lietišķo pētījumu projektu finansēšanai un valsts pētījumu programmu īstenošanai piešķirtos valsts budžeta līdzekļus;3) nodrošināt saistību izpildi attiecībā uz zinātnisko sadarbību ar Eiropas Savienību un citām starptautiskajām organizācijām;4) sagatavo un publicē ar savu darbību saistīto informāciju.Lai novērstu Latvijas zinātnes politikas ieviešanas funkciju fragmentāciju, veicot šo funkciju konsolidāciju un ministrijas kompetencē esošos zinātnes politikas ieviešanas funkciju racionalizāciju, padomē tiks konsolidētas tās zinātnes politikas īstenošanas funkcijas un kompetences (uzdevumi), kas ir ministrijas padotības iestādēm - aģentūrai, un administrācijai, tostarp arī . padome būs iestāde, kas ieviesīs valsts budžeta, Eiropas Savienības un citu ārvalstu finanšu instrumentu zinātnes programmas, aktivitātes, pasākumus u.c.. Ievērojot minēto, padomei nodod administrācijas nolikuma 2.4.1  apakšpunktā noteikto funkciju par ar valsts budžeta finansēto zinātnisko pētījumu programmu un projektu administratīvu un finansiālu uzraudzības, informācijas apkopošanas un pieejamības nodrošināšanu saskaņā ar projekta 3.2.apakšpunktu. Minētā uzdevuma sekmīgai veikšanai papildu amata vietas nav plānotas, bet ir paredzēts ar 2020.gada 1.jūliju nodot padomei 14,5 amata vietas un nodarbinātos no administrācijas resursiem un 0,5 amata vietas no Izglītības kvalitātes valsts dienesta resursiem, lai nodrošinātu projekta 3.2.apakšpunkta izpildi. Administrācijas nodarbinātos (ierēdņus) varēs pārcelt amatā uz padomi saskaņā ar normatīvajos aktos noteikto kārtību. Savukārt attiecībā uz projekta 2.1. – 2.9.apakšpunktā noteikto funkciju izpildi padomei nodod aģentūras nolikuma 3.4., 3.7., 3.10., 3.14., 3.15., 3.17., 3.18., 3.19.apakšpunktā un 3.20.apakšpunktā (1.1.1.5.pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu īstenošana) noteiktās funkcijas valsts politikas zinātnes un inovāciju jomā īstenošanu un ministrijas atbildībā esošo valsts, Eiropas Savienības politiku un ārvalstu finanšu palīdzības instrumentu programmu, projektu un iniciatīvu īstenošanas un uzraudzības īstenošanu . Minētā uzdevuma sekmīgai veikšanai papildu amata vietas nav plānotas, bet ir paredzēts ar 2021.gada 1.jūliju nodot padomei amata vietas un nodarbinātos no aģentūras resursiem, lai nodrošinātu projekta 2.punkta izpildi. Ar aģentūras darbiniekiem, kuri piekritīs turpināt darba tiesiskās attiecības ar padomi, tiks slēgta atsevišķa vienošanās par darba līguma grozīšanu un, pamatojoties uz Darba likuma noteikumiem, tiks veiktas izmaiņas pastāvošajās darba tiesiskajās attiecībās. Aģentūra turpinās savu darbību kā ministrijas kompetencē esoša izglītības programmu ieviešanas iestāde. Savukārt aģentūrai nodot administrācijas nolikuma 2.1., 2.2., 2.3. un 2.4.apakšpunktā noteiktās funkcijas par studiju un studējošo kreditēšanu no valsts budžeta līdzekļiem, koordinēt un administrēt studiju un studējošo kreditēšanu no kredītiestāžu līdzekļiem ar valsts vārdā sniegtu galvojumu, administrēt un normatīvajos aktos par studiju kreditēšanu noteiktajos gadījumos nodrošināt kredītam pielīdzinātās stipendijas zinātniskā grāda ieguvei atmaksāšanu, kā arī piedalīties studentu kreditēšanas politikas veidošanā valstī (turpmāk – studiju un studējošo kreditēšana) saskaņā ar projekta 3.1.apakšpunktu. Attiecīgi arī šī uzdevuma sekmīgai veikšanai papildu amata vietas nav plānotas, bet ir paredzēts ar 2020.gada 1.jūliju nodot aģentūrai 5 amata vietas un nodarbinātos no administrācijas resursiem, lai nodrošinātu projekta 3.1.apakšpunktāa izpildi. Administrācijas 5 nodarbinātos (ierēdņus) varēs pārcelt amatā uz aģentūru saskaņā ar normatīvajos aktos noteikto kārtību.Vienlaikus saskaņā ar Ministru kabineta 2017.gada 24.novembra rīkojuma Nr.701 “Par Valsts pārvaldes reformu plānu 2020” 3.punktu, kas paredz atbildīgajai institūcijai un līdzatbildīgajām institūcijām atbilstoši tām piešķirtajiem budžeta līdzekļiem nodrošināt Valsts pārvaldes reformu plānā 2020 paredzēto pasākumu īstenošanu noteiktajos termiņos, plānots centralizēt atbalsta funkcijas, proti, plānots, ka ministrija kārtos grāmatvedību padomē, tostarp nodrošinās visu grāmatvedības uzskaites posmu veikšanu, nodrošinās personāla dokumentu pārvaldības organizēšanu, kā arī iesaistīsies citu personālvadības funkciju nodrošināšanā padomē. Attiecīgi arī šī uzdevuma sekmīgai veikšanai papildu amata vietas nav plānotas, bet ir paredzēts ar 2020.gada 1.jūliju nodot ministrijai 2 vakantās amata vietas, no tām 1 amata vietu ar nepilnu darba laiku 20 stundas nedēļā, no administrācijas resursiem, lai nodrošinātu Valsts pārvaldes reformu plānā 2020 paredzēto pasākumu īstenošanu Pārdalot administrācijas funkcijas, tā beidz pastāvēt, likvidējot to.  Ievērojot minēto, ir izstrādāts projekts, kura tiesiskā regulējuma mērķis un būtība ir, ka ar 2020.gada 1.jūliju likvidē administrāciju, pārdalot tās funkcijas starp padomi un aģentūru un ar 20201.gadu aģentūra nodod zinātnes politikas īstenošanas funkciju padomei.  Veicot administrācijas funkciju pārdali, administrācija beidz pastāvēt, likvidējot to ar 2020.gada 1.jūliju.  Aģentūras zinātnes politikas īstenošanas funkciju nodošana padomei ar 2021.gada 1.jūliju ir pamatota ar to, ka ir jāveic virkne sagatavošanas pasākumi pirms šo funkciju nodošanas:1) attiecībā uz Eiropas Savienības struktūrfondu projektu īstenošanu un vadīšanu, kuros aģentūra ir projekta iesniedzējs un finansējuma saņēmējs darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā":a) 1.1.1.5. pasākuma "Atbalsts starptautiskās sadarbības projektiem pētniecībā un inovācijās" ietvaros; b) 1.1.1.2. pasākuma "Pēcdoktorantūras pētniecības atbalsts" ietvaros;2) attiecībā uz Eiropas Ekonomiskās zonas finanšu instrumenta un Norvēģijas finanšu instrumenta 2014.-2021.gada perioda programmu "Pētniecība un izglītība" (turpmāk – EEZ un Norvēģijas programma) aktivitātei "Baltijas pētniecības programma" (turpmāk – EEZ un Norvēģijas aktivitāte) - ministrija pa elektronisko pastu ir informējusi EEZ un Norvēģijas aktivitātes partneri – Norvēģijas pētniecības padomi, un Finanšu instrumentu biroju (Brisele) un saskaņojusi tālākās darbības attiecībā uz EEZ un Norvēģijas programmas līguma grozījumu veikšanu.  Administrācijas un aģentūras pārņemtās zinātnes politikas īstenošanas funkcijas un uzdevumi tiks integrēti padomes nolikumā, kas tiks izstrādāts jaunā redakcijā, ievērojot Zinātniskās darbības likuma 14.pantā (14.11.2019. likuma redakcijā, kas stājas spēkā 01.07.2020.) padomei noteiktās funkcijas, īstenojot valsts zinātnes un tehnoloģiju attīstības politiku un šā likuma 18.1 panta otrajā daļā minētos uzdevumus. Projekts paredz uzdevumu ministrijai sagatavot un noteiktā kārtībā iesniegt Ministru kabinetā visus nepieciešamos tiesību aktu projektus, kas ir saistīti ar aģentūras reorganizāciju un administrācijas likvidāciju. Projekts paredz izglītības un zinātnes ministram izveidot reorganizācijas un likvidācijas komisiju, nosakot tai uzdevumus. Projektā noteikto reorganizāciju un likvidāciju saistītos izdevumus sedz no ministrijas resoram 2020. un 2021.gadā piešķirtajiem valsts budžeta līdzekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, padome, administrācija un aģentūra. |
| 4. | Cita informācija |  Lai nodrošinātu, ka ar 2021.gada 1.jūlijā padome pārņem aģentūras funkcijas EEZ un Norvēģijas aktivitātes īstenošanā, ir nepieciešams veikt grozījumus Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda programmas "Pētniecība un izglītība" koncepcijas projektā[[8]](#footnote-8) nosakot, ka EEZ un Norvēģijas programmas apsaimniekotājs – Latvijas Republikas Izglītības un zinātnes ministrija – ir atbildīga par programmas sagatavošanu un īstenošanu ciešā sadarbībā ar donoru programmas partneriem un programmas ieviešanas aģentūru. Līdz 2021.gada 30.jūnijam programmas ieviešanas aģentūras funkcijas pilda Valsts izglītības attīstības aģentūra. No 2021.gada 1.jūlija programmas pētniecības aktivitātes īstenošanas aģentūras funkcijas pilda Latvijas zinātnes padome, savukārt programmas stipendiju un inovācijas centru aktivitāšu īstenošanas aģentūras funkcijas pilda Valsts izglītības attīstības aģentūra. Projekts ir skatāms vienkopus ar ministrijas sagatavoto Ministru kabineta rīkojuma projektu “Grozījumi Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektā”, kura Ministru kabineta protokollēmuma projektā ir noteiks, ka ministrija kā EEZ un Norvēģijas programmas apsaimniekotāja sagatavo EEZ un Norvēģijas programmas līguma grozījumus (turpmāk – līguma grozījumi) un iesniedz tos Finanšu ministrijai kā EEZ un Norvēģijas programmas vadošajai iestādei, kas nodrošina to iesniegšanu Finanšu instrumentu birojā parakstīšanai. Viena mēneša laikā pēc līguma grozījumu parakstīšanas ministrija aktualizē EEZ un Norvēģijas programmas vadības un kontroles sistēmas aprakstu un iesniedz to Finanšu ministrijai kā EEZ un Norvēģijas programmas revīzijas iestādei. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, padome, administrācija, aģentūra un šajās iestādēs nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina sabiedrības grupu un institūciju tiesības, pienākumus un administratīvo slogu.Projekts radīs labvēlīgākus apstākļus zinātniskajām institūcijām un tajā nodarbinātajiem, studējošajiem, kā arī zinātniekiem, uzņēmumiem, citam nozaru ministrijām, jo ministrijas kompetencē esošas zinātnes politikas īstenošana notiks tikai padomē un līdz ar to zinātnes jomas dalībniekiem vairs nevajadzēs tērēt savus administratīvos un laika un cilvēkresursus dažādu dokumentāciju kārtošanā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 | 0 |   0 | 0 |   0 | 0 | 0 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** | **0** | **0** |
| 2.1. valsts pamatbudžets |   0 | 0 |   0 | 0 |   0 | 0 | 0 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Reorganizācijas ietvaros plānotas šādas izmaiņas budžetā:1. Aģentūras funkcijas, kuras minētas projekta 2.punktā, pāriet īstenošanai padomei ar 2021.gada 1.jūliju (nevis 2020.gada 1.jūliju, kā sākotnēji bija plānots). Līdz ar to, lai aģentūra vēl gadu varētu turpināt īstenot minētās funkcijas, nepieciešama apropriācijas pārdale starp budžeta apakšprogrammām: 2020.gadā no apakšprogrammas 42.09.00 “Latvijas Zinātnes padome” uz apakšprogrammu 42.05.00 “Valsts izglītības attīstības aģentūras darbības nodrošināšana” 88 333 *euro* apmērā. Vienlaikus nepieciešams precizēt ministrijas bāzes izdevumus 2021.gadā 99 359 *euro* apmērā samazinot izdevumus apakšprogrammā 42.09.00 “Latvijas Zinātnes padome” un palielinot izdevumus apakšprogrammā 42.05.00 “Valsts izglītības attīstības aģentūras darbības nodrošināšana”. 2. Padomes grāmatvedības un personāla funkcijas tiek centralizētas un tās centralizēti veiks ministrija. Tādējādi, finansējums 36 788 *euro* apmērā tiks pārdalīts no apakšprogrammas 42.09.00 “Latvijas Zinātnes padome” uz apakšprogrammu 97.01.00 “Ministrijas centrālā aparāta darbības nodrošināšana” 2021. un 2022.gadā un turpmāk ik gadu.3. Precizēts kreditēšanas funkcijas nodrošināšanai novirzāmais finansējums, attiecīgi tiks veikta apropriācijas pārdale starp budžeta apakšprogrammām - 2020.gadā 886 *euro*, 2021.gadā 6929 *euro*, 2022.gadā 15 932 *euro* no apakšprogrammas 42.05.00 “Valsts izglītības attīstības aģentūras darbības nodrošināšana” uz apakšprogrammu 42.09.00 “Latvijas Zinātnes padome”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta izpildē amata vietu skaita palielinājums vai samazinājums ministrijas resorā netiek paredzēts. Tiks veikta amata vietu pārdale resora ietvaros starp ministrijas iestādēm. Reorganizācijas rezultātā visiem administrācijā nodarbinātajiem (ierēdņiem) ir piedāvāta iespēja turpināt veikt to pašu darbu aģentūrā vai administrācijā, izņemot administrācijas direktoru, kuram noteiktā kārtībā ir pieteikta rotācija valsts pārvaldes ietvaros. Tieši tapāt 2021.gadā aģentūrā nodarbinātajiem tiks piedāvāts turpināt darbu padomē. Ir veiktas pārrunas ar aģentūras, administrācijas un padomes vadību, lai noskaidrotu nodarbināto vēlmes attiecībā uz darba vietas maiņu, veicot to pašu darbu un nepazeminot atalgojumu. Šobrīd ministrijas rīcībā nav informācijas par darbiniekiem, kuri nevēlas turpināt darbu padomē vai aģentūrā. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Jauna regulējuma izstrāde:

1) Ministru kabineta noteikumi par Latvijas Zinātnes padomes nolikumu, ar kuru spēku zaudēs Ministru kabineta 2006.gada 9.maija noteikumi Nr.383 “Latvijas Zinātnes padomes nolikums”; 2. Grozījumu veikšana: 1) Ministru kabineta 2003.gada 16.septembra noteikumi Nr.528 “Izglītības un zinātnes ministrijas nolikums” (svītrojama administrācija no ministrijas padotības iestādēm);2) Ministru kabineta 2012.gada 18.decembra noteikumi Nr.934 “Valsts izglītības attīstības aģentūras nolikums” (svītrojami zinātnes politikas īstenošanas uzdevumi un papildināmi ar studiju/studējošo kreditēšanas uzdevuma īstenošanu);3) Ministru kabineta 2017.gada 12.decembra noteikumi Nr.725 “Fundamentālo un lietišķo pētījumu projektu izvērtēšanas un finansējuma administrēšanas kārtība” – padome pārņem administrācijas kompetenci;3) Ministru kabineta 2018.gada 4.septembra noteikumi Nr.560 “Valsts pētījumu programmu projektu īstenošanas kārtība” - padome pārņem administrācijas kompetenci;4) Ministru kabineta 2015.gada 26.maija noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” - padome pārņem aģentūras kompetenci;5) Ministru kabineta 2016.gada 19.janvāra noteikumi Nr.50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts" īstenošanas noteikumi” - aģentūras uzdevumus zinātnes politikas īstenošanā veiks padome;6) Ministru kabineta 2017.gada 6.jūnija noteikumi Nr.315 “Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” - aģentūras uzdevumus zinātnes politikas īstenošanā veiks padome;10) Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programma "Pētniecība un izglītība" līgumā[[9]](#footnote-9), paredzot, ka aģentūras funkcijas (uzdevumus) izpildīs padome. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekts attiecas uz valsts pārvaldes iekšējo reorganizāciju, sabiedrības līdzdalība nav plānota. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, aģentūra, padome, administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Atbilstoši Valsts pārvaldes iekārtas likuma 15.panta ceturtās daļas 5.punktam, ka Studiju un zinātnes administrācija kā tiešās pārvaldes iestāde tiek likvidēta, nododot tās pārvaldes uzdevumus padomei un aģentūrai.Jauna institūcija netiek veidota, bet likvidējot administrāciju, tiek reorganizēta aģentūra, jo administrācijas funkcijas sadala starp padomi u aģentūru tā, ka ministrijas kompetencē esošo zinātnes politikas īstenošanas funkcijas un uzdevumus izpilda padome un izglītības programmu īstenošanas funkcijas un uzdevumus - aģentūra.Projekta izpildē padome pārņems ar 2020.gada 1.jūliju tās administrācijas funkcijas, kas ir noteiktas projekta 3.2.apakšpunktā un attiecīgi visus tos nodarbinātos (kas būs tam piekrituši), kuri nodrošinās projekta 3.2.apakšpunktā minētās funkcijas turpmāku izpildi padomē, tostarp arī padome pārņems 5 projekta sekretārus, kas ir nodarbināti administrācijā uz uzņēmuma līguma pamata. Savukārt aģentūra 2020.gada 1.jūliju pārņems tās administrācijas funkcijas, kas noteiktas projekta 3.1.apakšpunktā un attiecīgi nodarbinātos (kas būs tam piekrituši, kuri nodrošinās projekta 3.2.apakšpunktā minētās funkcijas turpmāku izpildi aģentūrā. Ar 2021.gada 1.jūliju padome pārņems tās aģentūras funkcijas, kas noteiktas projekta 2.punktā un aģentūras nodarbinātajiem (kas būs tam piekrituši), kuri nodrošinās projekta 2.punktā minēto funkciju izpildi aģentūrā, tiks piedāvāts turpināt veikt tos pašus pienākumus padomē.Ietekme uz cilvēkresursiem nav paredzama, jo administrācijā un aģentūrā nodarbinātie, kuri turpinās darbu padomē veiks tos pašus uzdevumus. Tas pats attiecināms uz tiem cilvēkresursiem, kuri turpinās darbu aģentūrā, pārceļot tos no administrācijas.  |
| 3. | Cita informācija | Nav |

Izglītības un zinātnes ministre Ilga Šuplinska

Vīzē:

Valsts sekretāre Līga Lejiņa

Depkovska, 67047772
anita.depkovska@izm.gov.lv

Veidemanis 67047831

Arturs.veidemanis@izm.gov.lv

1. <https://likumi.lv/ta/id/309955-par-konceptualo-zinojumu-par-latvijas-zinatnes-politikas-ieviesanas-sistemas-institucionalo-konsolidaciju> [↑](#footnote-ref-1)
2. Ministru kabineta 2018. gada 4. septembra noteikumi Nr. 560 “Valsts pētījumu programmu projektu īstenošanas kārtība” [↑](#footnote-ref-2)
3. Ministru kabineta 2017. gada 12. decembra noteikumi Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” [↑](#footnote-ref-3)
4. Ministru kabineta 2015.gada 26.maija noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” [↑](#footnote-ref-4)
5. {"value":"29.01.2016","iso\_value":"2016/01/29","content":"<font class='s-1'>29.01.2016.-12.12.2016.</font> <font class='s-2'>Pamata</font>"}Ministru kabineta 2016. gada 19. janvāra noteikumi Nr. 50 “Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi” [↑](#footnote-ref-5)
6. Ministru kabineta 2017. gada 6. jūnija noteikumi Nr. 315“Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi” [↑](#footnote-ref-6)
7. Ministru kabineta 2019. gada 19. novembra noteikumi Nr. 537 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Inovācijas centri" īstenošanas noteikumi” [↑](#footnote-ref-7)
8. atbalstīts ar Ministru kabineta 2019.gada 16.janvāra rīkojumu Nr.20 “Par Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektu”” [↑](#footnote-ref-8)
9. <https://www.eeagrants.lv/files/Research_and_Education_2019.pdf> [↑](#footnote-ref-9)